Batho ba ile ba tloga kwa Schoolplaats ba tshologela leboa-bodikela, mme motsana waMaraba wa tlholega. Ka kgwedi ya Phatwe mo ngwagerng wa 1888 naga e e ile ya lekolwa ke mmuso. Lekeishene la Marabasetata le ne la tlhongwa, lona le magareng ga noka ya Apies ka mo leboa, molatswana wa Skinner ka bodikela, molatswana wa Steenhoven ka botlhaba le mmila wa De Korte ka borwa. Go ne go na le distene tse 67 tsa bolekano ba 1400 and 2500 square metera sengwe le sengwe. Badudi ba ne ba sa dumelelwa go ka ba beng ba distene, ba ne ba tshwanetse go di hira mo mmusong ka diponto tse 4 (nne) ka ngwaga. Ba ne ba dumeletswe go ikagela matlo a bona le go byala dijalo mo dipolotong tse di se nang sepe. Metsi ba ne ba akga mo dinokeng tse fapaneng tse di neng di ba dikaneditse le mo di dibeng tse di neng di le mo tulong eo.